*****

ΚΑΝΟΝΙΣΜΟΣ (ΕΟΚ) αριθ. 3387/82 ΤΗΣ ΕΠΙΤΡΟΠΗΣ

της 16ης Δεκεμβρίου 1982

περί τροποποίησης του κανονισμού (ΕΟΚ) αριθ. 368/77 περί πωλήσεως με πλειοδοτικό διαγωνισμό αποκορυφωμένου γάλακτος σε σκόνη που προορίζεται για τη διατροφή των χοίρων και των πουλερικών και του κανονισμού (ΕΟΚ) αριθ. 1725/79 περί των λεπτομερειών παροχής ενισχύσεων στο αποκορυφωμένο γάλα που μεταποιείται σε σύνθετες τροφές και στο αποκορυφωμένο γάλα σε σκόνη που προορίζεται για τη διατροφή μόσχων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 7 παράγραφος 5 και το άρθρο 10 παράγραφος 3,

Εκτιμώντας:

ότι ο κανονισμός (ΕΟΚ) αριθ. 368/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2924/82 (4), προβλέπει στην παράγραφο 3 του παραρτήματός του τις προδιαγραφές γενικού χαρακτήρα που αφορούν τη μετουσίωση και την ενσωμάτωση· ότι πρέπει να αποφευχθούν οι καταχρήσεις όσον αφορά ορισμένα προϊόντα που χρησιμοποιούνται σαν μετουσιωτές·

ότι έχει αποδειχθεί αναγκαία η προσαρμογή ορισμένων μέτρων ελέγχου που αναφέρονται στο κανονισμό (ΕΟΚ) αριθ. 1725/79 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 232/82 (6), λαμβανομένων υπόψη των νέων συνταγών μετουσίωσης·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το πρώτο εδάφιο του σημείου Γ της παραγράφου 3 του παραρτήματος του κανονισμού (ΕΟΚ) αριθ. 368/77 αντικαθίσταται από το ακόλουθο κείμενο:

«Οι ποσότητες προϊόντων που θα ενσωματωθούν στο αποκορυφωμένο γάλα σε σκόνη, σύμφωνα με τις συνταγές που αναφέρονται στην παράγραφο 1, καθορίζονται με την επιφύλαξη άλλων διατάξεων σχετικά με τις μέγιστες ποσότητες προσθέτων, καθώς και ανεπιθύμητων προϊόντων και ουσιών που μπορούν να περιέχονται στις ζωοτροφές, και κυρίως των διατάξεων που έχουν θεσπισθεί σύμφωνα με την οδηγία 70/524/ΕΟΚ του Συμβουλίου της 23ης Νοεμβρίου 1970 περί των προσθέτων στη διατροφή των ζώων (1) και με την οδηγία 74/63/ΕΟΚ του Συμβουλίου της 17ης Δεκεμβρίου 1973 περί καθορισμού των ανωτάτων ορίων περιεκτικότητας για τις ανεπιθύμητες ουσίες και προϊόντα στις ζωοτροφές (2).

(1) ΕΕ αριθ. L 270 της 14. 12. 1970, σ. 1.

(2) ΕΕ αριθ. L 38 της 11. 2. 1974, σ. 31.»

Άρθρο 2

Ο κανονισμός (ΕΟΚ) αριθ. 1725/79 τροποποιείται ως εξής:

1. Στο άρθρο 3 παράγραφος 1 υπό α και β οι όροι «τουλάχιστον 70 %» και «τουλάχιστον 40 %» αντικαθίστανται από τους όρους « τουλάχιστον 70 % m m » και τουλάχιστον 40 % m m ».

2. Στο άρθρο 10 παράγραφος 2 υπό α δεύτερο εδάφιο, προστίθενται οι ακόλουθες περιπτώσεις:

«- αλεσμένοι πλακούντες ή/καί άλευρο αποξηραμένων και απολιπωμένων κραμβόσπορων ή/καί γογγυλόσπορων,

- αλευρο άχυρου ή/καί πίτυρου,

- προϊόντα φυτικής προέλευσης που προορίζονται για τη διατροφή των ζώων, εκτός εκείνων που αναφέρονται στις προηγούμενες περιπτώσεις».

3. Στο σημείο Α παράγραφος 2 του Δελτίου Αναλύσεως που αναφέρεται στο παράρτημα Ι ο κατάλογος των προϊόντων τροποποιείται ως εξής:

«α) άμυλο

β) αλεσμένα σιτηρά

γ) άλευρο χόρτου ή τριφυλιού

δ) έλαιο ιχθύων χωρίς αφαίρεση της οσμής

ε) ιχθυάλευρο

στ) αλεσμένοι πλακούντες ή/καί άλευρο αποξηραμένων και απολιπωμένων κραμβόσπορων ή/καί γογγυλόσπορων

ζ) αλεσμένοι πλακούντες, εκτός εκείνων που αναφέρονται υπό στ)

η) άλευρο άχυρου ή/καί πίτυρου

θ) προϊόντα φυτικής προέλευσης που προορίζονται για τη διατροφή των ζώων, εκτός εκείνων που αναφέρονται υπό α, β, γ, στ, ζ, και η,

ι) λοιπά, και ιδίως ορρός γάλακτος, εφόσον η ανίχνευση ζητείται από τις εθνικές αρχές.»

4. Από τις 16 Απριλίου 1983 καταργείται η ένδειξη του ελαίου ιχθύων χωρίς αφαίρεση της οσμής που αναφέρεται στην έκτη περίπτωση του άρθου 10 παράγραφος 2 υπό α δεύτερο εδάφιο, καθώς και υπό δ, στο παράρτημα Ι σημείο Α παράγραφος 2.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 16 Δεκεμβρίου 1982.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 140 της 20. 5. 1982, σ. 1.

(3) ΕΕ αριθ. L 52 της 24. 2. 1977, σ. 19.

(4) ΕΕ αριθ. L 304 της 30. 10. 1982, σ. 71.

(5) ΕΕ αριθ. L 199 της 7. 8. 1979, σ. 1.

(6) ΕΕ αριθ. L 22 της 30. 1. 1982, σ. 53.